مکھوٹا (ناول)

مکھوٹا ڈاکٹر پروفیسر نجیبہ عارف کا کئی ادبی تخلیقات میں سے ایک اور ان کا پہلا ناول ہے۔مکھوٹا – ڈاکٹر رفعت رفیق – ہم سب یہ ناول پہلی بار عکس پبلیکیشنز لاہور نے 2023ء میں شائع کیا تھا اور اس کے صفحات کی کل تعداد 132 ہے۔

 موضوع تحریر 
یہ ناول اپنے موضوع، اسلوب اور فکری تناظر کے باعث اردو ادب کے جدید ناولوں میں ایک منفرد اضافہ سمجھا جا رہا ہے، جو ویسے بھی کسی ادیب کی ابتدائی تحریروں میں عمومًا دیکھا گیا ہے۔ چونکہ یہ مصنفہ کا پہلا ناول ہے، اس لیے اس کی تحریری جہت اور بیانیہ انداز پر خصوصی توجہ دی گئی ہے۔کئی ادب شناس اور ناولوں کے ناقدین کے مطابق مصنفہ نے ناول کی تکنیک میں پختگی اور فکری گہرائی کا بھرپور اظہار کیا ، جو ان کی ادبی اور علمی سوچ کی رفعت کے طور پر دیکھی گئی ہے۔ یہ ناول سیاہ پوشیدہ سبق کو سفید بناوٹ سے دور کرکے دل چسپ پہلوؤں کو اجاگر کرتی ہے۔

مکھوٹا اپنی ساخت کے اعتبار سے محض واقعات کا سلسلہ نہیں بلکہ داخلی مکالمے، علامت نگاری اور تہذیبی شعور کے امتزاج سے تشکیل پاتا ہے۔ اس میں واقعاتی تسلسل کے ساتھ ساتھ، منطقی اور جذباتی سلسلوں کی گولبندی دیکھی گئی ہے۔ ناول کا عنوان بہ ذاتِ خود استعاراتی اہمیت رکھتا ہے، جو سماجی، نفسیاتی اور شخصی سطح پر انسان کے اصل اور ظاہری وجود کے درمیان فرق کو اجاگر کرتا ہے، جو اکثر لوگوں میں ظاہر اور باطن کی شکل میں دیکھا جاتا ہے۔ جہاں ظاہر ایک سرسری نظر میں نمایاں ہو جاتا ہے، ناول میں کردار اپنے اپنے "مکھوٹوں" یا بہ الفاظ دیگر، ایک طرح سے جدید دور کے چہرے کو پوشیدہ کرنے والے ماسک کے پیچھے چھپے محسوس ہوتے ہیں اور قاری کو یہ احساس دلاتے ہیں کہ سچ اور جھوٹ، اصل اور ظاہر اور ذات اور دنیا کے درمیان ایک مسلسل کش مکش جاری رہتی ہے۔ اور ان کی صحیح عکاسی ہی کسی مطالعے کی خوبصورتی اور دید ہ زیبی کا سبب بنتی ہے۔

 موضوعات 
موضوعاتی سطح پر ناول شناخت، روحانیت، اقدار کی شکست، سماجی تضادات، تعلقات کی پیچیدگی اور انسان کی باطنی تنہائی جیسے پہلوؤں کو اجاگر کرتا ہے۔ اس میں پیش کردہ ماحول سماجی حقیقت نگاری کی فضا رکھتا ہے جبکہ مکالموں میں نفسیاتی گہرائی اور فکری سوالات نمایاں ہیں۔ کچھ ناقدین اسے نفسیاتی ناول قرار دیتے ہیں، جبکہ بعض کے نزدیک یہ فلسفیانہ کردار نگاری کی ایک کامیاب مثال ہے۔

مصنفہ کی علمی پس منظر اور تحقیقی وابستگی بھی ناول کے متن میں جھلکتی ہے۔ بیانیہ انداز میں سادگی اور تہذیبی نزاکت موجود ہے، جبکہ اسلوب میں کہیں کہیں صوفیانہ بصیرت اور کلاسیکی ادبی رنگ بھی محسوس ہوتا ہے۔ ناول کا انجام روایتی نہیں بلکہ قاری کو سوچنے اور تشریح کرنے پر مجبور کرتا ہے، جو اسے معاصر فکشن کے اہم رجحانات کے قریب لاتا ہے۔

 حوالہ جات 

زمرہ:پاکستانی ناول
زمرہ:اردو ناول